Σε κεντρικό σημείο της πόλης, 5-10 λεπτά περπάτημα από το Μακεδονία Παλάς, βρίσκεται αυτό το βολικό διαμέρισμα. Με το που μπήκαμε μες στο σπίτι νιώσαμε μια ευχάριστη μυρωδιά από λουλούδια! Το σπίτι έχει άνετους χώρους, ξεχωριστή κουζίνα από σαλόνι στην οποία μπορείτε να βρείτε εξοπλισμό ακόμη και για να μαγειρέψετε τα δικά σας γεύματα. Η κρεβατοκάμαρα είναι επίσης αρκετά μεγάλη με χώρο για τα πράγματά σας.
Ο κύριος Άννινος και η γυναίκα του είναι πολύ βοηθητικοί κι επειδή μείναμε για μεγάλο διάστημα (5 εβδομάδες) στο σπίτι μας έφερναν συχνά καινούριες πετσέτες και καθαρά σεντόνια κι έπαιρναν τα παλιά για πλύσιμο. Τους ευχαριστούμε πολύ!
Υπήρχε τις πρώτες μέρες ένα πρόβλημα με τη σύνδεση στο ίντερνετ αλλά με 2 τηλεφωνήματα στην εταιρεία-πάροχο το θέμα αποκαταστάθηκε. Βοήθησαν πολύ ο κύριος Άννινος και η γυναίκα του.
Τέλος, στο σπίτι υπάρχει σχετική υγρασία, οπότε είναι καλό το σπίτι να αερίζεται καλά και να θερμαίνεται καλά προκειμένου να μένει κάποιος άνετα εκεί. Ευτυχώς, υπάρχει καλή θέρμανση και το σπίτι παραμένει ζεστό.